កិច្ចសម្ភាសរបស់លោកស្រី៖ ឈុត ប៉ុញ

ក៖ អ្នកសំភាសលោក៖ ថន រដ្ឋា ខ៖ អ្នកផ្តល់ការសម្ភាសលោកស្រី៖ ឈុត ប៉ុញ

បាទនៅថ្ងៃនេះគឺថ្ងៃទី៥ ខែកុម្ភះ ឆ្នាំ២០២០។ ហើយខ្ញុំបាទឈ្មោះ ថន រដ្ឋា គឺជាក្រុមការងាររបស់គម្រោងមួយដែលមានឈ្មោះថា ប្រវត្តិផ្ទាល់ខ្លួនរបស់ប្រជាជនកម្ពុជា។ ហើយគម្រោងហ្នឹង ត្រូវបានគាំទ្រដោយសកលវិទ្យាល័យមួយដែលមានឈ្មោះថា BYU នៅសហរដ្ឋអាមេរិចផងដែរ។ ហើយគម្រោងនេះមានវេបផ្សាយcambodianoralhistory.byu.edu. ហើយសម្រាប់វវេបផ្សាយមួយនេះ បើសិនជាអ៊ំស្រី ឬក៏កូន ក៏ចៅមានបំណង ឬគោលបំណងចូលទៅកាន់វេបផ្សាយនេះ គាត់និងឃើញការសម្ភាសដែលខ្ញុំបានសម្ភាសដល់អ៊ំស្រី នៅក្នុងថ្ងៃនេះផងដែរ។

ខ៖ ចា៎។

ក៖ បាទ។ ហើយគោលបំណងនៃការសម្ភាស គឺដើម្បីរក្សាជីវប្រវត្តិអោយបានគង់វង្សឋិតថេរយូរអង្វែង របស់អ៊ំស្រីផ្ទាល់។

ខ៖ ចា៎។

ក៖ ក៏ដូចជា! រក្សាអោយកូនចៅជំនាន់ក្រោយ​ គាត់បានរៀនសូត្រផងដែរ។ ហើយថ្ងៃនេះខ្ញុំមកជួបអ៊ំស្រីឈ្មោះ ឈុត ប៉ុញ ណ៎អ៊ំស្រី?

ខ៖ ចា៎។

ក៖​ ហើយអ៊ំស្រីមានអាយុហុកសិបប្រាំបួនឆ្នាំ។ បច្ចុប្បន្នអ៊ំស្រីរស់នៅក្នុងភូមិចំការសំរោងមួយ សង្កាត់ចំការសំរោងមួយ ក្រុងបាត់ដំបង ខេត្តបាត់ដំបង។ ហើយសំណួរទីមួយដែលខ្ញុំចង់សួរ! ហើយចង់ជម្រាបសួរទៅកាន់អ៊ំស្រី គឺចង់សួរថា តើអ៊ំស្រីកំពុងធ្វើអី?

ខ៖ បុកគ្រឿង។

ក៖ បុកគ្រឿងណ៎?

ខ៖ ចា៎។

ក៖ អ៊ំស្រីបុកគ្រឿងធ្វើអី?

ខ៖ ស្លម្ជូរកូន! ស្លម្ជូរស្រែ។ ស្លម្ជូរស្រែ មិនមែនស្លក្រុងទេ ស្លស្រែ។

ក៖ បាទ! ស្លម្ជូរ?

ខ៖ ស្លម្ជូរក្ដឹបឪឡឹក។

ក៖​ បាទ! ស្លម្ជូរក្ដឹបឪឡឹក។ ហើយ! មុននិងស្លម្ជូរ គេដាក់អីគេអ៊ំស្រី?

ខ៖ ដាក់គ្រឿង។

ក​៖ ដាក់គ្រឿងណ៎?

ខ៖ ចា៎! ដាក់អំបិល ខ្ទឹម ម្ទេស ម្ដេង ល្មៀត។

ក៖ បាទ។

ខ៖​ ចា៎។

ក៖​ អញ្ចឹងទាំងអស់នេះ ជាគ្រឿងណ៎?

ខ៖ ចា៎ៗ។

ក៖ បាទ។

ខ៖ អាហ្នឹងសម្លស្រេទេណា៎! អាហ្នឹងគេហៅ សម្លស្រែ។

ក៖​ បាទ។

ខ៖ ចា៎។

ក៖ អញ្ចឹង! អញ្ចឹងដើម្បីបានបង្កើតសម្លមួយ តើគេដាក់អីមុនគេ អញ្ចឹង?

ខ៖ ដាក់មុនកូន! កកូរគ្រឿងទៅ ដាក់ទឹកត្រីអីអញ្ចឹងទៅ ដាក់បន្លែមុនទៅ ដាក់ទឹកបន្តិចទៅ។

ក៖​ បាទ។

ខ៖ ចា៎! អោយបន្លែវាទន់ ហើយបន្លែនេះវាទន់ទៅ ក៏យើងចិញ្ច្រាំចានប្រហុកដាក់តាមក្រោយ។

ក៖ បាទ។

ខ៖ ចា៎។

ក៖ អញ្ចឹងយើងដាក់បន្លែមុន?

ខ៖ ចា៎! ដាក់បន្លែមុន ដាក់បន្លែមុនបានរំងាប់ត្រី ដាក់ពីលើអញ្ចឹងទៅ។

ក៖​ យើងៗ!!

ខ៖ អោយតែបន្លែទន់ បានយើងដាក់ត្រី។

ក៖ យើងអត់មានដាក់ចង្ក្រានមុនទេ?

ខ៖ អត់ទេ! ដាក់ចង្ក្រានហ្នឹងឯង។

ក៖ ដាក់ចង្ក្រាន! ហើយបន្ទាប់ពីដាក់ចង្ក្រានហើយ ដាក់អីទៀត?

ខ៖ ដាក់ភ្លើង ដាក់សម្លហ្នឹងឯង។

ក៖ ដាក់ភ្លើង ដាក់សម្ល?

ខ៖ ចា៎។

ក៖ អញ្ចឹងមិនរលុតអស់ទេអញ្ចឹង?

ខ៖ ហ៊ឺ! មានអាលុតអី។

ក៖ បាទ! អរគុណអ៊ំស្រី។ អ៊ំស្រីសុំជួយជម្រាបឈ្មោះម្ដងទៀត? ឈ្មោះអីមិញ?

ខ៖ ឈុត ប៉ុញ! ឈុត ប៉ុញ។

ក​៖ បាទ។

ខ៖ ចា៎។

ក៖ ហើយអ៊ំស្រីមានឈ្មោះហៅក្រៅទេ?

ខ៖ អត់ទេ! តែមួយហ្នឹងឯង។

ក៖ អត់មានទេណ៎?

ខ៖ ចា៎។

ក៖ ចុះកាលពីនៅក្មេងៗ តើអ៊ំស្រីមានឈ្មោះអ្វី? ផ្សេងទៀតទេ?

ខ៖ អត់! កូនអត់ តែមួយហ្នឹងឯង។

ក៖ បាទ។

ខ៖ ព្រោះឪពុកខ្ញុំគាត់ឈ្មោះ ផ្លុញ។ ហើយគាត់ដាក់ឈ្មោះខ្ញុំ ប៉ុញ អញ្ចឹងទៅ។

ក៖ បាទ។

ខ៖ ចា៎។

ក៖ ទាក់ទង និងឆ្នាំ អ៊ំស្រីកើតឆ្នាំអីដែរ?

ខ៖ អូឆ្នាំ! បើយើងអាហុកប្រាំបួន កូនឯងគិតមើល ប្រហែលខ្ទង់សែ។

ក​៖ បាទ។

ខ៖ ប្រហែលសែជាង។ កូនឯងបូកមើល មើលកូន?

ក៖ បាទ។

ខ៖ យូរហើយ! ហើយកើតតាំងពីសង្គមមិស តាំងពីខ្ទង់មិនទាន់ដុះសក់ ខ្ទងសែប្រាំបួន សែប្រាំបី។

ក៖ បាទ។

ខ៖ ចា៎។

ក៖​ អត់អីទេ ប៉ុន្តែឆ្នាំខ្មែរ គេហៅឆ្នាំអី?

ខ៖ អូឆ្នាំ! ឆ្នាំ! ឆ្នាំរោង ឆ្នាំរោង។

ក៖ ខែអីដែរអញ្ចឹង?

ខ៖ ខែពិសាខ។

ក៖ ថ្ងៃអី?  
ខ៖ ថ្ងៃចន្ទ។

ក៖ បាទ។ មិញអ៊ំស្រីបានជម្រាបស្រុកកំណើត នៅណាដែរ?

ខ៖ ស្រុកកំណើត នៅខេត្តបាត់ដំបង នៅសំរោងមួយ អូ! សំរោងពីរ។

ក៖ សំរោងពីរណ៎?

ខ៖ ចា៎! ហ្នឹងខាងខាងកំណើតកើតនៅហ្នឹងហ្មង ហ្នឹងឈ្មោះខ្មែរណា៎។

ក៖ បាទ។ ដល់ឥឡូវនៅសំរោងមួយម្ដង?

ខ៖ ចា៎៎! សំរោងមួយពួកនោះចេញបីដន់ដប់គ្រួសារ ក៏មកនៅហ្នឹងទៅ។

ក៖ បាទ។

ខ៖ ដីអ៊ំគេយក ដល់អ៊ំនៅដីគេអញ្ចឹងណា៎។

ក៖ បាទ។

ខ៖ ចា៎ៗ! ហ្នឹងហើយ។ បន្ទាប់មកយើងមករស់នៅនេះយូរឆ្នាំហើយ មើលតាំងពីចិតប្រាំពីរ កូនឯងគិតមើល។

ក៖ បាទ។

ខ៖ សាមសែសិបឆ្នាំហើយ មកនៅនេះ។

ក៖ បាទ! អញ្ចឹងកាលពីមុនយើងមានដីដែរ ប៉ុន្តែគេយកបោះយើងទៅ?

ខ៖ ចា៎ៗ! ដល់ពេលនេះនៅដីគេ ប៉ុន្តែមានគេមករករឿងយើងអីទេ យើងនៅទៅបើគាត់ចាស់ៗដែរ កាលហ្នឹង គាត់មិនទាមទារទេ ប៉ុន្តែបើសិនក្មេងៗគេមកទាមទារចង់ឈូស ផ្ទះចោលអញ្ចឹង។

ក៖ បាទ។

ខ៖ ហើយមកនៅស្ដុកណាស់ កូនអើយ! តាណេះស្ដុកណាស់ មិនស្រឡះអញ្ចេះទេ ស្ដុកសុទ្ធតែម៉ាខ្លប់

ឈើ ប៉ុៗចង្កេះ។

ក៖ អូ! អាម៉ាខ្លប់មុតដីអូ។

ក៖ បាទ។

ខ៖​ អញ្ចឹងយើងមក អោយមកនៅហ្នឹង!​ ក៏នៅខ្ទមតូចៗពីជំនាន់អាពតណា៎។

ក៖ បាទ។

ខ៖ វាបញ្ជូនអ៊ំមកហ្នឹង! មកនៅជំនាន់អាពតហ្នឹងស្ដុកណាស់ មានតែមួយគ្រួសារទេ អត់មានផ្ទះអីអញ្ចេះៗទេ! មានតែព្រៃ។

ក៖ បាទ។

ខ៖ អញ្ចឹងយើងជម្រះ ខំជម្រះ ខំអីអញ្ចឹង។ ដល់វាយកមកដល់ខ្ទមតូចៗញិប ហើយផ្ទះនេះដែលមកនៅហ្នឹង! វាបញ្ជូនពីពួកហ្នឹង ទៅនៅបងត្រាវ ធំៗណា៎កូន។

ក៖ បាទ។

ខ៖ ហើយដល់់អញ្ចឹង! គេយកអ៊ំពីសំរោងពីរហ្នឹង មកដាក់សំរោងមួយហ្នឹង។ អាពួកហ្នឹងវាយកមកដាក់ខ្លួនវា បីដន់ដប់គ្រួសារ។

ក៖ បាទ។

ខ៖ ចា៎។ ហើយដល់ពេលយើងចេះតែដូចថា ដល់ពេលយើងសន្តិភាពវៀតណាមចូលមកហ្នឹង! ម្ចាស់ គេមានម្ចាស់មួយមកដេក គេដេញយើងចេញ។ ហើយយើង! ហើយខ្ញុំថា បើសិនកាលណាដេញខ្ញុំចេញកូនចៅអាកាលណោះ ខ្ញុំអត់មានកូនមានចៅ មានតែក្មួយកំព្រីកំព្រា ដែលបងគាត់ស្លាប់ពីអាពត នោះកូន។

ក៖ បាទ។

ខ៖ ដល់ស្លាប់ពីអាពតអញ្ចឹងទៅ។ គាត់មកដេញ វាយំ! វាស្រែកយំដែលអ៊ំមិននៅ។

ក៖ បាទ។

ខ៖ ហើយវាយំ អ៊ំថា! មិនបាច់យំទេ ហើយភ័អាគេមកឈូសអាសានីអញ្ចឹងទៅ ក៏អ៊ំថា! មិនបាច់យំទេ ចាំមើលគេមកថ្ងៃណា ចាំមីងនិយាយហ្នឹងគេអោយ។ ដូចថា! វាសួរអោយ អោយតែគេសុំឯណោះបានដី អ៊ំនៅបានវិញ ទេ! បើថាសុំមិនបានទេ ខ្ញុំក៏មិនចេញដែរ។ អានេះបើចេញបាន ទៅណាកូន?

ក៖ បាទ។

ខ៖ ចា៎។ បើសុំបាន ខ្ញុំចេញភ្លាម! ខ្ញុំអត់ចង់បានទេ។ ប៉ុន្តែថា ខ្ញុំស្ការ កាប់ហ្នឹង ដែលអាពតវាយកមកដាក់ហ្នឹង។

ក៖ បាទ។

ខ៖ អាអូនអើយ! វាអញ្ចឹងណា៎អាអូន។

ក៖ បាទ។ ចុះដីនៅ! នៅហ្នឹងធំអត់?

ខ៖ ដីខ្ញុំធម្មតា ដូចម៉ាផ្ទះគ្រាន់បានដំណាំតិចតួចណា៎! គ្រាន់បានម៉ាហូប។

ក៖ បាទ។

ខ៖ គ្រាន់បានប្រហែល ដប់ម៉ែត្រជាងអីប៉ុហ្នឹងឯង។ ដីចាស់ឯណោះ ណា៎?

ក៖ បាទ។

ខ៖ ប៉ុន្តែដល់មកដល់នៅនេះ ដីស្រែផង ដីម៉ាខ្លប់អីផង​! ចេះតែកាប់ស្ការចែកគ្នាតិចៗម្នាក់ អញ្ចឹងទៅ។

ក៖ បាទៗ។

ខ៖ ចា៎។ អាណានៅតាណា យកអាហ្នឹងទៅ។ ហើយផ្ទះហ្នឹង កប្រុកមកនៅហ្នឹង។

ក៖ បាទ។

ខ៖ មានទេ! សុទ្ធតែព្រៃ កូនអើយ! ពស់ធំៗណាស់ពីដើម។

ក៖ បាទ។

ខ៖​ ប៉ុន្តែយើងមិនដែលប្រទះ ធ្វើបាបអីយើង យើងមិនដែលធ្វើបាបគេ គេក៏មិនដែលធ្វើបាបយើង ចេះតែលងវា ចេះតែឃើញទៅណា។

ក៖ បាទ។

ខ៖ ចា៎! បើវាស្ដុកណា។

ក៖ ដោយសារព្រៃណ៎?

ខ៖ ចា៎។ ដល់ខ្ញុំមកហ្នឹង ខ្ញុំកាប់យកចប់ជីកកាប់ណា៎! អូ! យកទៅហើយ ចប់កាប់ហ្នឹង កាប់យកធ្វើជាស្រែ កាលហ្នឹងដីស្រែទេកូន! តាណែក សុទ្ធតែដីស្រែ។

ក៖ បាទ។

ខ៖ កាប់អត់មានភ្ជួរអីទេ កាប់ចប់កាប់ធ្វើស្រែ បានស្រូវហូបដែលតា។

ក៖ បាទ។

ខ៖ ចា៎។

ក៖​ អាហ្នឹង! ប្រវត្តិណ៎?

ខ៖ ចា៎។

ក៖ បាទៗ! អត់អីទេ។

ខ៖ ចា៎។

ក៖​ ហើយអញ្ចឹង! មូលហេតុដែលអ៊ំស្រីផ្លាស់ពីទីនោះ មកនៅទីនេះ គឺដោយសារតែ! ជលៀសរបស់សម័យអាពតណ៎?

ខ៖ ចា៎ៗ។ គេជលៀសមកបីដន់ដប់គ្រួសារ មកនៅហ្នឹង។ ដល់ពីចិតប្រាំពីរ មកនៅតស៊ូបានបីឆ្នាំហ្នឹង សន្តិភាពដល់ប៉ែតគត់ហ្នឹងទៅ។

ក៖ បាទ។

ខ៖ ចា៎ៗ។

ក៖ ចិតប្រាំពីរ ប៉ែតគត់ណ៎?

ខ៖ ចា៎! ចិត ប៉ែតប្រាំបីទៅនៅបានឡាំងបីឆ្នាំ មកនៅហ្នឹង បាន! បានសន្តិភាព។

ក៖ បាទ។

ខ៖ ចា៎។

ក៖ ចុះទាក់ទង និងភាសាវិញ ក្រៅពីភាសាខ្មែរ តើអ៊ំស្រីមានអាចនិយាយភាសាអីផ្សេងបានទៀតទេ?

ខ៖ អូ! អក្សរមិនសូវចេះផង កូន។ ជំនាន់អ៊ំហ្នឹង ម៉ែឪគាត់មិនសូវអោយរៀនសូត្រទេ គាត់ក្រ។

ក៖ បាទ។

ខ៖ ចា៎។ គាត់ដូចថា ចង់រៀនអីអញ្ចឹង គាត់ថា! មិនអោយរៀនទេ។ ធំទៅមានដូច អាសំបុត្រស្នេហាគេនោះអូ! មិនបានរៀនទេ ហើយនិងមើលក្មួកំព្រី កំព្រាក្មួយ ពកស្មារអស់ហើយ។

ក៖ បាទ។

ខ៖​ គ្មានបានរៀនអីទេ។​ អញ្ចឹង! ដល់ពេលមកដល់សព្វថ្ងៃ បើថាទូរស័ព្ទអី ល្ងង់ណាស់ ខ្ញុំមិនចេះទេ។ ខ្ញុំពីបារុម បុរាណដែលហ្នឹង។

ក៖ បាទៗ។

ខ៖ អ៊ំអត់បានចេះទេ បើចៅថា យាយឯងល្ងង់ណាស់។

ក៖ ចុះការរៀនតិចតួចហ្នឹង រៀននៅឯណាដែរ?

ខ៖ ហ៊ឺ! រៀនរត់តាមបងមកហ្នឹង នៅពោធិ៍វង្សហ្នឹង។

ក៖ បាទ។

ខ៖ ហ្នឹង! តាំងពីសង្គម តាំងពីក្មេងអាយុប្រាំពីរ ប្រាំបីឆ្នាំរត់តាមបងមក។ ម្ដាយមិនអោយរៀន ក៏ឈប់តាម ខ្ជិលណាស់កូន! ថាអត់ប្រដោយ បើយើងរត់តាម ម៉ែមិនអោយរៀន។ គាត់ថា ងែងធំឡើងទៅរៀនចេះស្នេហា សំបុត្រស្នាមអីណា ណីអូ! អាយេអាយ៉ៃមិនដូចសម័យនេះ ណាកូន។ មិនដូចសម័យឥឡូវទេ អញ្ចឹងទៅណា៎! គាត់ក្រ គាត់ក្រដែរមិនអោយរៀនទេ អោយជួយមើលក្មួយ ដល់ពេលអញ្ចឹងទៅវាពកចង្កេះអស់។

ក៖ ហ៊ឺ!

ខ៖ ចង់រត់មករៀនទៅ តាមបងរៀន បងៗជីដូនមួយរៀនឡន់ ឯងអត់។ រត់ផង យំផងកាត់ទឹកត្រឹមៗណែក រត់តាមផងមកដល់ពោធិ៍វង្សនេះ ឈ្មោះថា លោកគ្រូតាប់ៗហ្នឹង គាត់សង្គ្រាសនៅពោធិ៍វង្សហ្នឹងកូន។

ក៖ បាទ។

ខ៖ ពីដើម! ដល់ពេលមើលដល់ឥឡូវ អ៊ឺ! អ៊ំអត់យកគ្រួសារទេ នៅជាមួយ និងម្ដាយឪពុក។

ក៖ អរ!

ខ៖ ហើយដល់ជំនាន់សម័យអាពតហ្នឹង! បងស្រីស្លាប់មួយទៅ ក៏ក្មួៗខ្ញុំកម្ពស់នេះ រកស៊ីតែចិញ្ចឹមក្មួយទេ។

ក៖​ បាទ។

ខ៖ ចា៎! រកស៊ីទៅប៉ោយប៉េត ដឹកបន្លែអីទៅលក់ ចិញ្ចឹមតាំងពីសំបុកមួយសំបុកអញ្ចឹង។

ក៖ បាទ។

ខ៖ ហើយខ្ញុំអត់មានគ្រួសារទេ ហើយដល់អញ្ចឹងទៅ! ចិញ្ចឹមហេះៗ។ ចិញ្ចឹមតែក្មួកំព្រី កំព្រាពីអាពតមកអញ្ចឹងទៅ! ចេះតែចិញ្ចឹមទៅ។ ដល់ពេលធំទៅមានប្ដី មានប្រពន្ធអស់ទៅ ក៏កូនចៅវាទៀតតូចៗអញ្ចឹងទៅ ចិញ្ចឹមទៀតទៅ។

ក៖ បាទ។

ខ៖ ហើយខ្ញុំពីដើម ខ្ញុំអ្នករក! មិនរកដឹកមាស ដឹកប្រាក់អីទេ។

ក៖ បាទ។

ខ៖ ដឹកតែបន្លែទៅប៉ោយប៉ែតអីអញ្ចឹង។

ក៖ អ្នករកស៊ី?

ខ៖ ឆ្នាំប៉ែតគត់ណា៎?

ក៖ បាទ។

ខ​​​​៖ ខ្ញុំចេះរកស៊ីតាំងពីអាយុប្រាំបីឆ្នាំ ជួយច្រូតស្រូវ ជួយអីគេមក ម៉ែឪក្រកូន។

ក៖ បាទ។

ខ៖ ចា៎។ ដល់អញ្ចឹងទៅ ចេះច្រូត ចេះអី! តាំងពីមួយថ្ងៃបួនរៀល បួយរយខ្មែរពីដើមណា៎។

ក៖ បាទ។

ខ៖ ដល់គេឡើងអោយដូចមនុស្សចាស់ ប្រាំបីរយ ដល់យើងចេះទៅឡើងដូចមនុស្សចាស់អញ្ចឹង។ ចិញ្ចឹមម្ដាយ! ម្ដាយគាត់មេម៉ាយប្ដី។

ក៖ បាទ។

ខ៖ តាំងពីខ្ញុំនៅតូចមិស! ឪពុកស្លាប់តាំងពីខ្ញុំកើតមកបានមួយខែ ស្លាប់ឪពុក នៅម្ដាយគាត់មេម៉ាយរហូទ។ តាំងពីអាយុគាត់! សែប្រាំពីរអី គេមកចង់បានគាត់ គាត់អត់យកទេ។ គាត់សុខចិត្តចិញ្ចឹមកូន ចិញ្ចឹមខ្ញុំ កូនគាត់! បងប្អូនខ្ញុំប្រាំពីរនាក់។

ក៖ បាទ។

ខ៖ ប៉ុនស្លាប់អស់ហើយ នៅតែបីទេ សព្វថ្ងៃណា។

ក​៖ បាទ។

ខ៖ ចា៎។ គាត់ទៅសហរដ្ឋកាលគេបាញ់ជំរុំហ្នឹង គាត់ទៅ! គាត់ទៅនៅសហរដ្ឋហ្នឹង អាយុប៉ែតបួនទៅខូចនៅឯណោះ បងគេបង្អស់។

ក៖ បាទ

ខ៖ បន្ទាប់មកចិតជាងហ្នឹង! ខ្ញុំពៅគេ វាហុកប្រាំបួនហើយហ្នឹង។

ក៖ បាទ។

ខ៖ អញ្ចឹង! ស្លាប់អស់ហើយ នៅតែបីទេ ប្រុសមួយ ស្រីពីរ។

ក៖ បាទ។

ខ៖​ បងស្រីនៅអន្លង់វិលសព្វថ្ងៃនេះ។

ក៖ បាទៗ។

ខ៖ ចិតជាងហើយ ចិតបួន ចិតប្រាំមួយនេះ បើអ៊ំអាយុហុកប្រាំបួបហើយហ្នឹង។

ក៖ បាទ។

ខ៖​ ពៅគេហ្នឹង។

ក៖ អញ្ចឹងអ៊ំស្រីអត់មានកូន អត់មានគ្រួសារទេណ៎?

ខ៖ អត់ទេ! អត់យកទេកូន។

ក៖ បាទ។ ប៉ុន្តែសព្វថ្ងៃអ៊ំស្រីរស់នៅជាមួយពីណាគេ?

ខ៖ ចៅៗ។

ក៖ បាទ។

ខ៖ ចៅៗមកអញ្ចឹងទៅ ក៏ឃើញអត់អញ្ចឹងទៅ! ចេះតែជួយទៅណា។

ក៖ បាទ។

ខ៖ មានអី! លក់តែប៉ុហ្នឹងជិវិត។

ក៖ បាទ។

ខ៖ មើលទៅរកអីបាន បើឈឺក្បាលជង្គង់ ទៅណាលែងរួច ឈប់បានរកឆ្ងាយណាកូន។

ក៖ បាទ។

ខ៖ ទៅខាងណា នៅអញ្ចឹងទៅ! តិកៗទៅ បុណ្យគេផង ហើយយើងហូបហ្នឹង អីហ្នឹងទៅ។ ទិញអង្ករគីឡូ ពីរគីឡូ បីគីឡូអញ្ចឹងទៅ ហូប។

ក៖ បាទ។

ខ៖ ចា៎។ ខ្ញុំទៅបង់ទឹកសិន។

ក៖ បាទ។

ខ៖ អូ! ប្រវត្តិអ៊ំពិបាកណាស់ រកស៊ីចិញ្ចឹមក្មួយកំព្រា ដែលម៉ែវាស្លាប់ពីអាពត អូ។

ក៖ បាទ។

ខ៖ វេទនាណាស់កូន! ដល់ពេលហូបបបរ អង្គុយមើលក្មួយហូបអាញៃ ហូបអញ្ចឹង។ ប៉ុនវាអត់ពីម៉ែវាហ្នឹង ខ្ញុំចិញ្ចឹមទាំងអស់ ហ្នឹងណា៎។

ក៖ បាទ។

ខ៖ ដល់អត់ពីវាទៅ! អត់ពីម៉ែវាទៅ ខ្ញុំចិញ្ចឹម។ ដល់ពេលហ្នឹងយើងចាយមាស់អូ! វៀតណាមចូលមក។

ក៖ បាទ។

ខ៖ ពីឆ្នាំប៉ែតគត់ហ្នឹង! សុទ្ធតែចាយមាសតា។ មានពីរ បីហ៊ុនទៅទិញអង្ករសម្រូបមក បុកបន្តិចៗអោយបានហូប ក្មួយស៊ីទៅ ខ្ញុំអង្គុយមើល។ អង្គុយមើលវាហូប ចុះក្មេងៗវាឃ្លាន កូន។

ក៖ បាទ។

ខ៖ ហូបទៅ! វាហៅ មីងអែងអត់ពិសារទេ! មីងថា អត់ទេ​ ហូបទៅ អស់ក៏អស់ចុះ សុខចិត្តអត់ខ្លួនឯង។

ក៖​ បាទ។

ខ៖ អញ្ចឹង! ប្រវត្តិមីង ពិបាកអញ្ចឹង។ ដូចថា បើខ្ញុំចង់ស្រួល ដូចថា! បើខ្ញុំមាន ដូចថា! បើសិនមុនខ្ញុំងាប់ ខ្ញុំចេះអក្សរ ខ្ញុំនិយាយប្រវត្តិខ្ញុំ អោយវាសូត្រអោយវាស្ដាប់។

ក៖ បាទ។

ខ៖ វាកំសត់! យើងអត់មានកូនខ្លួនឯង ហើយយើងចិញ្ចឹមក្មួយ ដលពេលក្មួយហ្នឹងមើលទៅ ពឹងក្មួយហ្នឹងក៏មិបាន បើវាសុទ្ធតែក្រទាំងអស់។

ក៖ បាទ។

ខ៖ មិនអាចចិញ្ចឹមយើងវិញទេ។ ហើយម្ល៉ោះហើយ យើងដោះស្រាយដោយខ្លួនឯង។

ក៖ បាទ។

ខ៖ អញ្ចឹង។ ខ្ញុំតស៊ូតាំងពីផ្ទុះមីនឆ្អៅអី គេងាប់អស់ ខ្ញុំអាឡៃរកស៊ីចិញ្ចឹមវារហូត ដល់មានប្ដី មានប្រពន្ធអញ្ចឹងណា៎កូន។

ក៖ បាទ។

ខ៖ ដល់ចូលមកអាចៅៗទៀត ត្រួតក្បាល ត្រួតមិនដឹងថាគ្នាទៅរកអីអញ្ចឹងទៅ។

ក៖ បាទ។

ខ៖ ចេះតែអំបិល ប្រហុក ចេះតែហូបទៅ ហូបជុំគ្នាទៅ។

ក៖ បាទៗ។

ខ៖ ចា៎។

ក៖ អញ្ចឹងមានប្រវត្តិអី? ដែលគាត់អាចជម្រាបបាន ដោយសារខ្ញុំជាអ្នកសម្ភាសស្រាប់ហើយ?

ខ៖ កំសត់ណាស់កូនអើយ! និយាយវែងឆ្ងាយ មានតែទឹកភ្នែក ដូចថា យើងពីដើមមកដែលធ្លាប់រស់នៅ ថានឿយ មហាសែននឿយ។

ក៖ បាទ។

ខ៖ ច្រូតស្រូវក៏ចេះ ស្ទូងដកក៏ចេះ ខ្ញុំកូនអ្នកស្រែណា។

ក៖ បាទៗ។

ខ៖ ចា៎។ ដល់ពេលយើងតស៊ូជីវិតអី ចិញ្ចឹមកូនក្មួយទម្រាំបាន វាអត់ម៉ែ អត់ឪ កំសត់ណាស់កូន។

ក៖ បាទ។

ខ៖ ដល់ពេលកំសត់ កំសត់ខ្លួនឯងទៅ! ដេកតានោះ ដឹកអីវ៉ាន់់ទៅ ដេក! ជិះកង់ទៅ ដេកនិងថ្នល់អីអញ្ចឹងទៅ វេទនាទម្រាំចិញ្ចឹមមានប្ដី មានប្រពន្ធ។

ក៖ ដល់ពេលរៀនទៅ ចេះហើយណ៎?

ខ៖ ចា៎។

ក៖ បាទ។ អញ្ចឹងទាក់ទង និងបងប្អូន មិញថាបងប្អូនអ៊ំស្រីមានប៉ុន្មាននាក់?

ខ៖ នៅប្រាំពិល។

ក៖ ប្រាំពិលនាក់?

ខ៖ ប៉ុនវាខូចអស់ពីសម័យអាពតពីរ។

ក៖ បាទ។

ខ៖ ពីរអាពតពីរ នៅខូចពីវៀតណាមមួយ។

ក៖ ប្រាំពីរនាក់ អ្នកទីមួយឈ្មោះអី?

ខ៖ ឈ្មោះ ឆែម សារឿត។

ក៖ បាទ។

ខ៖ អ៊ឺ!

ក៖ ទីពីរ?

ខ៖ ទីពីរ រុណ។

ក៖ បាទ។

ខ៖ ជីតាគាត់ឈ្មោះ ឆែម។ ឈ្មោះ រុណ បងគាត់ឈ្មោះ រុណៗ គាត់ដាក់ ឆែម រុណអញ្ចឹងឯង។

ក៖ បាទ។

ខ៖ ចា៎។ ហើយបន្ទាប់មកទៀតបងខ្ញុំ ចិញ្ចឹមមួយទៀត បើម៉ែខ្ញុំដូចថា ពីនេះមក គាត់មានប្ដីពីរអញ្ចឹងទៅណា៎។

ក៖ បាទ។

ខ៖ ចា៎។ ប្រវត្តិគាត់អញ្ចឹងទៅ! គាត់កូនបងគេដាក់ខាងប្ដីមុនទៅ។

ក៖ បាទ។

ខ៖ ប្រវត្តិក្រោយទៀត ដាក់ខាងនេះទៅ។

ក៖ បាទ។

ខ៖ អ៊ឺ! វន សារឺន, វន សារ៉ាវ, វន សារ៉ានអញ្ចឹងទៅណា៎! ឪពុកគាត់ឈ្មោះ វន អូ។

ក៖ បាទ។

ខ៖ ចា៎! អញ្ចឹង។

ក៖ ចុះទីបួនឈ្មោះអី?

ខ៖ ច្រើនណាស់ ប៉ុនងាប់អស់ហើយកូន។

ក៖ បាទ! អត់អីទេ អោយតែស្គាល់ឈ្មោះគាត់ទៅបាន?

ខ៖ ចា៎។​ បងទីបួន អាហ្នឹង! ទីពីរ ទីបី! ទីបីឈ្មោះ រឺន, ទីបួនឈ្មោះ រ៉ាវ។

ក៖ បាទ។

ខ៖ ទីប្រាំឈ្មោះមើល! បងរុណ បងរ៉ាវ បងរឺនមួយទៀតឈ្មោះ បងរ៉ាន។

ក៖ ទីប្រាំ! បងរ៉ាន?

ខ៖ ចា៎។

ក៖ បាទ។

ខ៖ ហើយទីប្រាំមួយ ឈុត សារួន។

ក៖ បាទ។

ខ៖ ចា៎! ហើយខ្ញុំនេះ។

ក​៖ ទីប្រាំពីរ?

ខ៖ ទីប្រាំពិល ប្អូនគេ។

ក៖ ពៅគេណ៎?

ខ៖ ពៅគេ។

ក៖​ បាទ។

ខ៖ ពៅគេ ព្រោះអស់។ មិញ! ប្រាំពិល។

ក៖ បាទ! ប្រាំពិល?

ខ៖ ប្រាំពិល វាអស់ហើយ នៅសល់បី។

ក៖ ចុះ! ចុះពួកគាត់ទាំងអស់មានកូន មានចៅនៅ?

ខ៖ អស់ហើយ! គេមានអស់ហើយនៅ បែកគ្នានៅអន្លង់វិល។ បងខ្ញុំនៅអន្លង់វិលមួយ នៅសំរោងពីរមួយ។

ក៖ បាទ។

ខ៖ ហើយខ្ញុំនៅនេះមួយ។

ក៖ បាទ។

ខ៖​ មិញទើបមក! ទើបទៅ អាបង បងប្រុស។

ក៖ បងប្រុសណ៎?

ខ៖ ចា៎! នៅបងស្រី នៅអន្លង់វិលមួយ។ បី ប្រាំពិលជាង អស់បួនហើយ។

ក៖ បាទៗ។ ទាក់ទង ទៅនិងឪពុកម្ដាយ ជីដូនជីតាវិញ តើ! មិញខ្ញុំអត់ទាន់បានលឺឈ្មោះម្ដាយ ឈ្មោះអី?

ខ៖ ហួត លឿម។

ក៖ បាទ។ ចុះឪពុក?

ខ៖ ឪពុកអូ! ឆែម សារឿប។

ក៖ បាទ។

ខ៖​ តាគាត់ឈ្មោះ ឆែម ដល់កូនៗមកដាក់ឈ្មោះ ឆែម សារឿបវិញ។

ក៖ បាទ។

ខ៖ អ៊ូ! ចង់ភ្លេចអស់ហើយកូន។

ក៖ បាទ។

ខ៖ គាត់យូរ! ប៉ុន្តែនៅតែចាំខ្លះៗ មិនអត់ទេ ចាំ។ ប៉ុន្តែសព្វថ្ងៃយើងវង្វែងដែលណា៎! ខ្ញុំមិនសូវចាំទេ។

ក៖ អ៊ឺ! ជីដូនជីតារបស់លោកយាយ ប៉ុន្តែខាងម្ដាយ ជីដូនជីតាលោកយាយខាងម្ដាយ ឈ្មោះអី?

ខ៖ ឈ្មោះ តាឈុត យាយមួន។

ក៖ តាឈុត យាយមួន! អ្នកស្រុកឯណា?

ខ៖ តាឈុត យាយមួនហ្នឹង! អាហ្នឹងខាងឪពុក។

ក៖ បាទ។

ខ​៖ បើខាងម្ដាយឈ្មោះ តាហួត យាយសៀង។

ក៖ បាទ។

ខ៖ ហ្នឹង។

ក៖ អ្នកឯណាដែរ? ពួកគាត់?

ខ៖ ហ្នឹង! គាត់ស្លាប់អស់ហើយ។ គាត់អ្នកចំការសំរោងទាំងអស់ សំរោងពីរទាំងអស់។ នៅចំការសំរោង ភូមិចំការសំរោងពីដើមណា៎។

ក៖ បាទ។

ខ៖ ឳចំការសំរោង កងកាចម្លេះទេ! ចម្រៀងអូ។

ក៖ បាទ។ ចំការសំរោង កងកាចម្លេះទេណ៎?

ខ៖ ពីដើមមែនហ្នឹង! សុទ្ធតែអ្នកភូមិចាស់ ហើយអ្នកភូមិថ្មី គេចូលថ្មីអស់។

ក៖ បាទ។

ខ៖ ភូមិចាស់យើង តាំងពីឆ្នាំហុកម្លេះ។

ក៖ ចុះមុខរបរអូ? មុខរបរតាយារបស់អ៊ំស្រី?

ខ៖ អូ!

ក៖ គាត់ធ្វើអី?

ខ៖ គាត់ធ្វើស្រែចំការ។

ក៖ បាទ។

ខ៖ មិនដែលមានអ្នកណាធ្វើធំ ធ្វើអីទេ ធ្វើតូចៗហ្នឹង។

ក៖ បាទ។

ខ៖ យើងធ្វើ គាត់ធ្វើកាលីគេអញ្ចឹងណា៎។ ជាតិក្រមករហូត។

ក៖ បាទៗ។

ខ៖ ប៉ុន្តែក្រ គាត់មានចំការ មានអី! មានដីតិតួច ពីដើមមកណា៎! កូន។

ក៖ បាទ។

ខ៖ ចា៎។ ធ្វើការកម្មករគេអញ្ចឹងទៅ រកស៊ីតាណា ធ្វើស្រែអញ្ចឹងទៅ។ មានស្រែមានអី ក៏ធ្វើទៅ ប៉ុន្តែគាត់ចាស់ៗទៅ គាត់លក់់អោយគេ ព្រោះយើងក្រណា៎។

ក៖ បាទ។

ខ៖ ចា៎។ គាត់ធ្វើការ ធ្វើសំណង់អីទៅហ្នឹងឯង ពីដើម តាៗ។

ក៖ ចុះម្ដាយរបស់អ៊ំស្រី មានបងប្អូនប៉ុន្មាននាក់ដែរ?

ខ៖ ប្រាំពិលដែរ។

ក៖ ប្រាំពិលនាក់ណ៎?

ខ៖ ចា៎! ប្រាំពិលនាក់។

ក៖ ​ចាំពួកគាត់ទេ? ចាំឈ្មោះពួកគាត់ទេ?

ខ៖​ ចាំតា! អ៊ំខ្ញុំទាំងអស់។ បងម៉ែខ្ញុំគាត់ឈ្មោះ អ៊ំទួច។

ក៖ បាទ។

ខ៖​ អ៊ំទួច! បន្ទាប់មកអ៊ំនួនម្នាក់ទៀត។ អ៊ំនួន បងម៉ែខ្ញុំ! បន្ទាប់មកបានម៉ែខ្ញុំ ម៉ែលឿមអញ្ចឹងណា៎។

ក៖ បាទ។

ខ៖ ម៉ែលឿម អ៊ំទួច អ៊ំនួន ហើយនិងប្រុស។ ប្រុសមានតែមួយទេ ក្នុងបងប្អូនគាត់ប្រាំពីរនាក់ហ្នឹង។ មានតែមួយឈ្មោះ តុង! ឈ្មោះ មាតុង។

ក៖ បាទ។

ខ៖ ចា៎។ អ៊ំទួច អ៊ំនួន ម៉ែលឿម។

ក៖ បាទ។

ខ៖ មាខ្ញុំ! មាតុង។ ហើយមីងខ្ញុំឈ្មោះ ពុច, មួយទៀត ពៅគេហ្នឹង! ឈ្មោះ ថោង។

ក៖​ បាទ។

ខ៖ អស់ហើយ។

ក៖ ហ្នឹងបងប្អូនខាង?

ខ៖ ខាងម្ដាយ។

ក៖ បាទ។

ខ៖ ចា៎ៗ។

ក៖ ចុះបងប្អូនខាងឪពុកមានប៉ុន្មាននាក់?

ខ៖ ភ្លេច! ខ្ញុំភ្លេចច្រើនណាស់ ច្រើន! ងាប់អស់ហើយ ងាប់តាំងពីសង្គមមិស បន្ទាប់ៗអស់រលីងហើយ។ ហើយខ្ញុំនៅតូចៗដែលហ្នឹង! កាលហ្នឹងខ្ញុំអត់សូវចាំគាត់។

ក៖ បាទ។

ខ៖ គាត់ឈ្មោះ ឆ្កុលតា។

ក៖ បាទ។

ខ៖ ស្គាល់តែខ្មោចមីពឿមមួយ ហើយនិងអ្នកណាទៀត ច្រើនដែរ។

ក៖ បាទ។

ខ៖ ហើយឪពុកខ្ញុំមួយ។

ក៖ អញ្ចឹងចាំបានតែពីរ បីនាក់ទេណ៎? ខាងឪពុក?

ខ៖ ចា៎! ច្រើនដែរ បងប្អូនគាត់ច្រើន។

ក៖ បាទ។ ចុះបើសាច់ញាតិនៅក្រៅប្រទេស បើគិតមើលមានប៉ុន្មាននាក់ដែរ?

ខ៖ អ្នកក្រៅប្រទេស មានតែកូនបងខ្ញុំ គាត់ប៉ែតបួន ដែលឈ្មោះ រឿបអូ។

ក៖ បាទ។

ខ៖ នៅបី! នៅណោះ។ ប៉ុន្តែ! គ្នាមិននេះទេ គ្នាក្រៗដែរ។

ក៖ អូ! នៅប្រទេសណា?

ខ៖ នៅអូ! នៅសហរដ្ឋអាមេរិកដែរ។ មិនដឹងហៅស្អីទេ! ប៉ុន្តែគ្រាន់ដូចថា ខ្ញុំមីងវាអីហ្នឹង វាច្រណាំផ្ញើរមកដែរ បាន! ចាណាសាមសិបទៅ ចាណាបានហាសិបទៅ ចាណាបានសែសិប គ្រាន់បានភ្ជុំ ចូលឆ្នាំបានគេអោយ។

ក៖ អរ!

ខ៖ អញ្ចឹងណា៎កូន! គេមិនដែលអោយរាល់ថ្ងៃទេ។

ក៖ ពួកគាត់អ្នកពិបាកដែរណ៎?

ខ៖ ចា៎! គាត់ពិបាកដែរគ្នា វានេះដែរកូន! មើលទៅ បើឪពុកវាអត់។

ក៖ បាទ។ អ៊ី! អ្នកនៅអាមេរិក មានអ្នកពិបាកដែរ?

ខ៖ មាន! មិនអត់ទេ ខ្មែរយើងទៅដើរ បូតអាបោះនោះ លក់ណា៎។

ក៖ បាទ។

ខ៖ មែនមានតែអ្នកសហរដ្ឋហ្នឹង!​ មានឯណា។ សុទ្ធតែអ្នកអត់ដែរ ប៉ុន្តែអោយតែបាននៅរស់ចុះ ប៉ុននៅតែក្មួយៗទេ។ ប៉ុនអត់ពីម៉ែវាទៅ នៅ! ដូចថា បងប្អូនវាបីនាក់នៅហ្នឹង។

ក៖ បាទ។

ខ៖ មែននៅនេះណាកូន! ទៅតាំងពីឆ្នាំប៉ែតគត់ ប៉ែតមួយ​​ អូ។

ក៖ បាទ។

ខ៖ យើងរត់ទៅ កាលសង្គ្រាមជំរុំ អូ! គ្នាមិនជាទេ។

ក៖ កើតអី?

ខ៖ ឈឺ។

ក៖ បាទ។ ពេលអ៊ំស្រីងងើប តតែលឺសម្លេងសិនណ៎?

ខ៖ ចា៎!

ក៖ ប្រវត្តិពីក្មេងអ៊ំស្រី បានធ្វើអី? កាលនៅក្មេងៗ?

ខ៖ ដល់ម្ដាយកប្ដីទៀតទៅ ដល់យើងធំអាយុប្រាំពីរ ប្រាំបីឆ្នាំ ដប់ឆ្នាំ ដើរបេះត្រកួន ស្លឹកអំពិល បេះលក់ទៅណា។

ក៖ បាទ។

ខ៖ ដល់ពេលរហូត គាត់ខូចអស់ទៅ គាត់ខូចនៅនេះឯង។

ក៖ បាទ។

ខ៖ ម៉ែខ្ញុំខូច អាយុចិតប្រាំមួយ។

ក៖​ បាទ។

ខ៖ ចា៎! អាយុគាត់ចិតប្រាំមួយហើយបានស្លាប់។

ក៖ សុខភាពរាល់ថ្ងៃឈឺអីខ្លះ?

ខ៖ ឈឺក្បាលជង្គង់ ចង្កេះអីទៅ រឹង។ អាកាលហ្នឹងដូចថា ខ្ញុំរកស៊ីលើកធ្ងន់។

ក៖ បាទ។

ខ៖ លើកបាវក្រូចអី តាំងពីសង្គមអញ្ចឹង! តាំងពីអាពត។ វៀតណាមចូលនេះ តាំងរត់ទៅរកស៊ីលក់បន្លែនៅប៉ោយប៉ែត លើកកញ្ឆេអីអញ្ចឹងទៅ! ឡាំងអាយុសែប្រាំពីរ។

ក៖ បាទ។

ខ៖ រកស៊ីចិញ្ចឹមក្មួយៗ កំព្រីកំព្រាហ្នឹង! ចៅកំព្រីកំព្រា ម៉ែឪងាប់អស់អញ្ចឹងទៅ។

ក៖ បាទ។

ខ៖ មួយគ្រួសារកូនឯងមើលទៅ ចិញ្ចឹមតែខ្ញុំម្នាក់។

ក៖ បាទ។

ខ៖ តស៊ូទៅ! ម៉ោងមួយអីក្រោក ប៉ាព្រីង ប៉ាព្រើម បើខ្ញុំមិនរកតែម្នាក់ វាអត់ចេះរក។

ក៖ បាទ។

ខ៖ ហើយរកតស៊ូ តតែវាមានប្ដី មានប្រពន្ធអស់។

ក​៖ អ៊ូ! ក្រោកសុទ្ធតែម៉ោងមួយណ៎?

ខ៖ ចា៎! ម៉ោងមួយជាង ជូនកាលម៉ោងពីរដន់ដប់ទៅ ច្រឡំម៉ោងអូ។

ក៖ បាទ។

ខ៖ យើងទៅទិញពីយប់ បាន! បានអីវ៉ាន់លក់ កូន។ ខ្ញុំទៅដឹកអីវ៉ាន់លក់ នៅប៉ោយប៉ែតអញ្ចឹងណា៎! ស្លឹកបាស់អីទៅ ម្ទេសអីទៅ របស់ដូចថា បន្លែណា៎។

ក៖ បាទ។

ខ៖ ក្រូចឆ្មារអីអញ្ចឹងទៅ ដាក់សម្រាប់លក់។

ក៖ អ៊ឺ!

ខ៖ ទៅខ្ញុំឈប់លក់ តាំងពីប៉ែត អូ! ខ្ញុំឈប់លក់យូរហើយ។ ខ្ញុំឈប់លក់ ឡាំងខ្ញុំទៅរកស៊ីនៅហ្នឹង តាំងពីផ្សារ នៅដំបូកនៅឡើយ។

ក៖ បាទ។

ខ៖ ដល់ពេលទៅស្ទូង ទៅរក បើមិនអញ្ចឹងខ្ញុំ ក្មួយៗងាប់អស់។

ក៖ បាទ។ គិតទៅកាលដែលក្រោកពីយប់ៗ?

ខ៖ ម៉ោងមួយក្រោករហូត។

ក៖ បាទ! ម៉ោងដប់ពីរ ម៉ោងមួយ ម៉ោងពីរហ្នឹង! រយះពេលប៉ុន្មានឆ្នាំ? បានឈប់ធ្វើអញ្ចឹង?

ខ៖ អ៊ូ! ពីរដន់ដប់ឆ្នាំ។

ក៖ អូ!

ខ៖ ពីរដន់ដប់ឆ្នាំ បានឈប់កូន ជិតពីរដន់ដប់ឆ្នាំ។

ក៖ បាទ! តស៊ូណាស់ណ៎?

ខ៖ តស៊ូទម្រាំក្មួយបាន ក្មួយៗធំអស់។ មានប្ដី មានប្រពន្ធ បានឈប់រក។

ក៖ បាទ។

ខ៖ ស្បើយកម្លាំង។ ហើយអ្នកណា ក៏សរសើរអ៊ំដែរ អ្នកនៅនេះ! ធ្លាប់ឃើញអ៊ំរកណា៎។

ក៖ បាទ។

ខ៖ អ្នកណាក៏អាណិតដែរ ព្រោះយើងអត់មានកូន អត់មានគ្រួសារ។ មានក្មួយកំព្រា បើយើងមិនចិញ្ចឹមទៅណា៎! បើយើងជាមីង។

ក៖ បាទ។

ខ៖ បងយើងស្លាប់ហើយ បើយើងមិនចិញ្ចឹមក្មេងហ្នឹង ត្រូវរតាត់រតាយ អញ្ចឹងណា៎កូន។

ក៖ បាទ។

ខ៖ ដើរសុំគេ ម្ល៉ោះហើយអត់អោយបែកទៅណា។ សុខចិត្តអត់ខ្លួនឯង អង្គុយមើលវាហូបបបរ ហូបបបរវាហៅអញ្ចឹងទៅ! អត់ហូបទេ អោយតែឆ្អែតគ្នាឯងទៅ។ អង្គុយឃ្លានដែរ ប៉ុន្តែអាណិតក្មេង។

ក៖ បាទ។

ខ៖ ព្រោះបើវាមិនឆ្អែត វាឃ្លាន ហើយយើងសុខចិត្តអោយវាហូប ទៅកូន។ អញ្ចឹង! កំសត់ណាស់ប្រវត្តិខ្ញុំ។

ក៖ ហ៊ឺ! អញ្ចឹងទាក់ទង និងពីមុន ហើយនិងឥឡូវ អ៊ំស្រីគិតថាមានភាពខុសប្លែកគ្នា អីទេ? អ្នកណាស្រួលជាង? អ្នកណាពិបាកជាង?

ខ៖ អ៊ូ! បើតាមតែគេ គេខ្ជិល គេឈប់លក់ហើយ អញ្ចេះៗហ្នឹងមិនលក់ទេ។ ប៉ុនខ្ញុំធ្លាប់រកស៊ីតាំងពីសង្គមមកអញ្ចឹង។

ក៖​ បាទ។

ខ៖ ខ្ញុំដូចថា នៅអត់សុខដៃ ចេះតែរកប៉ុចៗអញ្ចឹងទៅ! បានអង្ករ បានអីទៅកូន។

ក៖ បាទ។

ខ៖ ចា៎! បានអង្ករហូបទៅដូចថា យើងចៅដូចថា! អ្នកណាអត់ទៅ យកទៅអាអត់ចំណេញហ្នឹង។ វាយំ វាអីអោយទៅ។

ក៖ បានអីចំណេញអញ្ចឹង?

ខ៖ គ្រាន់តែលក់ទៅ បានដប់ម៉ឺនហ្នឹង មុនដំបូងខ្ចីគេទេ ដល់បានដប់ម៉ឺនហ្នឹង។

ក៖ បាទ។ អញ្ចឹងអ៊ំស្រីទាក់ទង និងម្ហូបវិញ កាលពីដើមអ៊ំស្រីធ្លាប់រៀនចំអិនម្ហូបពីជីដូន ជីតាទេ?

ខ៖ ចេះ។

ក៖ បាទ។

ខ៖ ចេះធ្វើរហូតដល់ធ្វើចុងភៅគេទៀតអូ។

ក៖ បាទ។

ខ៖ យូរៗទៅ! ប៉ុន្តែមិនចេះទេ គ្រាន់តែបងប្អូនណាមករកអញ្ចឹង ខ្ញុំទៅរកបាន។

ក៖ បាទ។

ខ៖ ខ្ញុំមេចុងភៅ អារឿងដាក់តុ ដាក់ធំៗអីយើងមិនស្ទាត់ទេ យើងចេះតែអាសម្លខ្មែរណា៎។

ក៖ បាទ។

ខ៖ ចេះ! ស្លម្ជូរអី យើងធ្វើតាមសដ្ឋានដែលយើងត្រូវ អញ្ចឹងណា៎កូន។

ក៖ បាទ។

ខ៖ ម៉ាំ ផ្អកអីទៅ ឬក៏យើងឆាអីទៅ យើងចេះ យើងដាក់ម៉ាប៊ុនៗទៅណា៎។

ក៖ បាទៗ។

ខ៖ ចា៎។ បើអោយចេះដូចចិន រឿងអីមិនល្ងង់ទេ គ្រាន់តែអញ្ចឹងៗ។ ប៉ុនថា អាហ្នឹងវាធំ! វាធំ បានតែសម្លខ្មែរបានចេះ ប៉ុនបានត្រឹមសម្លខ្មែរ។

ក៖ បាទ។ សម្រាប់អ៊ំស្រីផ្ទាល់ ម្ហូបដែលអ៊ំស្រីចូលចិត្ត ម្ហូបអីគេដែរ?

ខ៖ សព្វថ្ងៃហ្នឹង! តែផ្អក ប្រហុក។

ក៖ បាទ។

ខ៖ បើអាសម្ល សាច់ជ្រូកអីហូបមិនឆ្ងាញ់ វាបាក់ធ្មេញ។

ក៖ បាទ។

ខ៖ អត់ហូបទេ មានផ្អក មានម៉ាំអីអញ្ចឹងទៅ។

ក៖ បាទ។

ខ៖ ហើយត្រីងៀតអីអញ្ចឹងទៅ បុកទៅកូន បុកអីទៅយើងអត់ធ្មេញកូន។

ក៖ បាទ។

ខ៖ មើលអានេះ វាអត់ជ្រះ បានអញ្ចឹងទៅ! វាយកមកទន់ៗ យើងបេះហូប ឪឡឹកអីអញ្ចឹងទៅ។

ក៖ បាទៗ។

ខ៖ អត់ចង់ទេ! អារឿងសាចអី។ ឥឡូវលែងចង់អស់ហើយ។

ក៖ ហ៊ឺ! ប៉ុន្តែក្មេងៗ គេចង់?

ខ៖ ចង់ហើយសាច់អូ! បើទៅបុណ្យគេថ្ងៃមុន រើសតែចោល សាច់គោអី អត់ផុយផង។

ក៖ ហ៊ឺ!

ខ៖ ចៅ! យើងអត់ធ្មេញ។

ក៖ ចុះចម្រៀងវិញ ចូលចិត្តចម្រៀងពីដើម ឬក៏ចម្រៀងសម័យ?

ខ៖ អរ! ចម្រៀងអី?

ក៖ បាទ។

ខ៖ សម័យស្អប់ណាស់! កញ្ឆេង កញ្ឆាង។ ស្រឡាញ់តែបទសម័យពីដើម។

ក៖ ហ៊ឺ!

ខ៖ សម័យនេះ! ងាប់ហើយកញ្ឆេង កញ្ឆាង។ យើងមិនចូលចិត្តសម័យ ចូលចិត្តតែបុរាណ។ អានេះសម័យគេ តាមគេសិនទៅ យ៉ាងណារបស់គេ គេអ្នករករាំអញ្ចឹង គេចូលចិត្តណា៎កូន។

ក៖ បាទ។

ខ៖ បើតាមខ្ញុំ! ខ្ញុំមិនចូលចិត្តទេ ខ្ញុំចូលចិត្តតែបទពីដើមដូចជា រាំក្បាច់ រាំវង់អញ្ចឹងទៅ តាមតែវាទៅ។ លោកតាសិនស៊ីសាមុត គាត់អ្នកច្រៀងអីអញ្ចឹងណា៎។

ក៖ បាទ។

ខ៖ ខ្ញុំចូលចិត្ត។ គាត់មិនបងខ្ញុំប៉ុន្មានទេ! ឡាំងចង់ម៉ាសាករៗគ្នាដែរ។

ក៖ សិនស៊ីសាមុតហ្នឹងអី?

ខ៖ ចា៎។

ក៖ បាទ។

ខ៖ ខ្ញុំកើតមកខ្ញុំធំ អាយុដប់ប្រាំបីឆ្នាំ ប្រាំពិលឆ្នាំ ប្រាំបីឆ្នាំឃើញគាត់ហើយ។

ក៖ អរ! ធ្លាប់ជួបគាត់ពីមុនអី?

ខ៖ ចា៎! ធ្លាប់ជួបពីមុន ពីសង្គម។

ក៖​ មុខមាត់គាត់យ៉ាងមិចដែរ?

ខ៖ មុខមាត់គាត់ ហ៊ឺ! ខ្ញុំស្គាល់តា មុខមាត់គាត់ខ្មៅស្រស់។ ហើយឪពុកម្ដាយគាត់ពីដើម ប្រវត្តិគាត់! ពួកគាត់នៅខេត្តបាត់ដំបងដែលតា។

ក៖ អរ!

ខ៖ គាត់រុញទឹកណា៎! ឪពុកគាត់ក្រណាស់។

ក៖ បាទៗ។

ខ៖ ដល់អញ្ចឹងពេលគាត់នេះទៅ! គាត់ទៅច្រៀងទៅដូចថាវាចប់ទៅ។

ក៖ ល្បីប្រដោយណ៎?

ខ៖ ចា៎! ល្បីប្រដោយទៅ ឪពុកក្រហ្នឹង។

ក៖ បាទ។ អរ!

ខ៖ អាហ្នឹងខ្ញុំធ្លាប់ឃើញចាស់ៗ គាត់និយាយពីដើមមក បានខ្ញុំមើលមុខគាត់ រៀងគាត់តែមកតាំងពីឆ្នាំហុកជាង ហុកអីហ្នឹង! វៃថា តាំងពីអាយុហា តែងចម្រៀងគាត់ហ្នឹង។ ហើយខ្ញុំកើតម៉ាជំនាន់ហ្នឹងដែរ ប៉ុន្តែខ្ញុំនៅតូច ក្មេងជាងគាត់ណា៎?

ក៖ បាទ។

ខ៖ ចា៎! គាត់អ្នកបាត់ដំបងយើង ប៉ុន្តែដូចថា មិនមែនបងដប់ឆ្នាំអីទេ កំពុងប្រដើរៗ។

ក៖ បាទ។

ខ៖ ចា៎។

ក៖ អរ! អញ្ចឹងស្គាល់សិនស៊ីសាមុតទៀតណ៎?

ខ៖ ចា៎។

ក៖ អ្នកបាត់ដំបងដែរ ខ្ញុំស្មានតែអ្នកណា?

ខ៖ អ្នកបាត់ដំបង។

ក៖ បាទ។ ទាក់ទងបទចម្រៀង ចូលចិត្តបទពីដើម។ ចុះការងារដែលពេញចិត្ត ការងារដែលអ៊ំស្រីស្រឡាញ់ចូលចិត្តធ្វើ ការងារអីដែរ?

ខ៖ អ៊ូ! ទូទៅ ឃើញទើសចេះតែធ្វើ។

ក៖ បាទ។

ខ៖ អត់មានថា ចង់ធ្វើអី មិនចង់ធ្វើអីទេ! ឃើញអីទើសធ្វើ ឃើញអីទើសធ្វើអញ្ចឹងណា៎។

ក៖ បាទ។

ខ៖ អត់មានចំណង់ដូចថា ប្រកាន់ថា អូ! អានេះធ្វើ អានេះអត់ធ្វើអត់ទេ។ បើធ្វើអញ្ចឹងអ៊ំរកស៊ីមិចកើតកូន ទម្រាំបើកលុយ តតែបើកពីដើមណា។

ក៖ បាទ។

ខ៖ ពេញៗមក! ហើយកញ្ឆេសុទ្ធតែប៉ុនៗណេះ លើកតែពីរនាក់ទេ គឺអត់ប្រកាន់ថាស្អី ជាស្អីទេដឹងតែកាពឹសប៉ុហ្នឹងទៅណា៎។

ក៖ បាទ។

ខ៖ ចា៎។

ក៖ ដឹងតែប្រឹងយកគ្នាហ្មង?

ខ៖ ចា៎! ប្រឹងទៅ យើងក្រ ជីវិតអ្នកក្រ បើមិនប្រឹងធ្វើមិចបានកូន។​ ហើយមកដល់ក្មេងម៉ាសាករនេះថា កូនចៅវាអត់ចង់ធ្វើអី វាអត់ចេះរកដូចខ្ញុំពីដើមទេ។

ក៖ បាទ។

ខ៖ ចា៎! ខ្ញុំរកស៊ីតាំងពីផ្សារអាគាស នៅដំបូកនៅឡើយខ្ញុំទៅរក ខ្ញុំដេកតែដីហ្នឹង។

ក៖ បាទ។

ខ៖ ខ្ញុំលក់បន្លែ ខ្ញុំដេកតែដីទេ។ ផ្សារអាគាស ផ្សារប៉ោយប៉ែតណា។

ក៖ បាទ។ ធ្លាប់ដើរទៅលេងនៅខេត្តណាខ្លះ? ទៅលេងដើរណា៎?

ខ៖ ហ៊ឺ! ទើបតែចាស់ដែលទេ កាលម៉ាហ៊ឹកបុណ្យទានអីហ្នឹង ធ្វើបុណ្យប្រាំពីរវត្តអញ្ចឹងទៅ ទៅលេងជាមួយគ្នា ពូជយើងអី។ ដូចថា អាយុហុកជាងហើយបានស្គាល់។

ក៖ បាទ។

ខ៖ បើពីដើមអត់ស្គាល់ទេ! បូកគោអញ្ចឹងទៅ កំពង់សោមអីទៅ អាហ្នឹងយើងទៅបុណ្យណា៎។

ក៖ បាទ។

ខ៖ ចា៎! ទៅសម្រាកពីរយប់អីអញ្ចឹង មួយយប់ ពីរយប់អីទៅ។ អស់! ផុតពីហ្នឹងខ្ញុំទៅកោះកុងបាន មួយដង កោះកុងទៅពីរយប់ បានបកមកបាត់ដំបងវិញ អាហ្នឹងសុទ្ធតែបុណ្យដែរ។ ខ្ញុំទៅដើរលេងសុទ្ធតែមានប្រយោជន៍ បើអត់ប្រយោជន៍ខ្ញុំមិនទៅទេ។

ក៖​ បាទ។

ខ៖ តតែបុណ្យ ទៅបុណ្យ! ទៅបុណ្យដូចថា យើងរួចបុណ្យហើយ ក៏ត្រឡប់មកវិញ ឈប់ទៅលេងណា៎កូន។

ក៖ បាទ។ ឈ្លៀតទៅលេងទៅណ៎?

ខ៖ ឈ្លៀតទៅលេងផ្ទាល់អញ្ចឹងទេ។

ក៖ បាទ។

ខ៖ អោយដើរទៅទទេៗ អត់ទៅទេ។

ក៖ ក្រុមគ្រួសារ ឬក៏សាច់ញាតិរបស់អ៊ំស្រីមានអ្នកចូលចិត្តតន្ត្រី ឬក៏គាត់ចេះលេងឧបករណ៍តន្ត្រីទេ? តន្ត្រីណា៎?

ខ៖ អត់។

ក៖ អត់មានទេណ៎?

ខ៖ ចា៎! អត់មានទេ។ ប៉ុន្តែវាធ្លាប់ចម្រៀងពីដើមដូចជា ប៉ែនរ៉នអី សេរីសុទ្ធាអី ពីដើមៗគាត់អ្នកច្រៀងពិរោះណាស់។

ក៖ បាទ។

ខ៖ ទៅវាចូលភ្នែក ស្ដាប់ទៅវាពិរោះទៅ។ តែឥឡូវអត់ទេ មួយជំហ៊ានទៅ ពីរជំហ៊ាន ចេញមកធ្លាយខោអស់ហើយ ឥឡូវមិនចូលចិត្តទេ។

ក៖ ផ្ទះពីដើមរបស់អ៊ំស្រីមានទេ? ផ្ទះពីដើម?

ខ៖ ផ្ទះពីដើមដែលមកនៅនេះ តូចហ្នឹង! តូចណាស់កូនអើយ។

ក៖ បាទ។

ខ៖ ទូចញឹប គាត់នៅអញ្ចឹងៗតាំងពីតូច។ ទូចកាលណោះជឿឈើគេបានគ្រាន់តែម៉ានៅនោះឯង។

ក។

ក​​​​​​​៖បាទ។

ខ​៖ ដល់ពេលមេចៅបានដីតិចតូចទៅ គេ។

ក៖ បាទ។

ខ៖ ខ្ចីប្លង់អោយខ្ញុំទៅដល់ពេលនេះបានពីពាន់ក៏លក់ យូរហើយជិតម្ភៃឆ្នាំហើយ​ ហើយខ្ញុំខ្វះលុយកាក់ទៅ កាច់ដីអោយគេ អាផ្ទះអោយទីគេ ម៉ជួរនេះប្ររាំបួនម៉ែត។

ក៖ បាទ។

ខ៖ ជួយមកធ្វើផ្ទះនៅ ពីដើមផ្ទះឈើ វាពុកណាស់។

ក៖ បាទ។

ខ៖ ដល់ពេលខ្ញុំធ្វើទៅវាអស់ដីអស់ធ្លីទៅខ្ញុំកាច់ បាននៅប៉ុណ្ណោះទៅ ខំអីមិនដឹងបានអីនៅទេ។ បើឈើនៅវាពុកនោះ។

ក៖ បាទៗ។ ហើយផ្ទះដែលថាធ្វើនោះ ធ្វើខ្លួនឯង ឬក៏ជួលគេធ្វើអោយ?

ខ៖ បងៗគេធ្វើអោយអាឈើ មិនឈូសគ្រាន់បានម៉ានៅតៅណាកូន។

ក៖ បាទ។

ខ៖​ ដល់អញ្ចឹងទៅ អញ្ចឹងទៅមេវាស៊ីទៅ​ បានអ៊ំចេះតែផ្សំទៅ ហើយមេនោះវាខ្ចីប្លង់ក៏បានលុយធ្វើផ្ទះទៅ។ ទៅគេសងមកវិញតិចតូចនោះឯងបាន បានលុយធ្វើណោះកូន ទិញប្លងដីណាកូន។

ក​៖ បាទ។

ខ៖​ ធ្វើមានលុយតែពីរពាន់នោះឯង តែមិនមែនអស់តែពីរពាន់ឯណាអស់ឡើងសន្ធឹកនោះ។

ក៖ បាទ។

ខ៖​ អញ្ចឹង មិនមែនយកលុយគេ ទេយកលុយដីឈ្មោះតាហូរ បានលុយនោះឯង។ យកលុយនោះមកកាច់ដីអោយគេអត់បានមួយរៀលទេកូន។

ក៖ បាទ។

ខ៖ កាច់អោយគេទទេដែលយើងជម្ពាក់នោះ។ ការស្មើរដើម ការស្មើរដើម ដើមស្មើការអញ្ចឹងណាស់។ សងមួយខែយកមួយសាធ្វើដើមទៀត។

ក៖ បាទ។

ខ៖ អាការយើងមិនបានសង យកការធ្វើជាដើម។ បន្តពូជទៅ បើខ្ញុំមិនកាច់ដីអោយគេទេ ខ្ញុំគ្មានកន្លែងនៅទេ។ កាចអោយគេទៅប្រាំបួនដណ្តប់ម៉ែតអោយគេទៅ។ បាននៅសព្វថ្ងៃ បើពីដើមវេទនា​ណាស់។ ផ្ទះមិនអញ្ចឹងទេ ផ្ទះទូចណាស់។

ក៖ បាទ។ ទាក់ទងនឹងខាងត្បាញរវៃអីធ្លាប់ចេះទេ?

ខ៖​ អត់ទេ។ ចេះដែរតែចេះត្បាញប្រហុក អូរមកពីណានោះ?

ក៖ បាទ។ អញ្ចឹងទាក់ទងនឹងការដាំដំណាំ ធ្លាប់ដាំដំណាំអីខ្លះ?

ខ៖ ដាំទើបបានក្រូចបីបួនដើម គ្រូមកសំភាស ស្លរម្ជូរផងណាលោកគ្រូ។

ក៖ ចុះក្រុមគ្រួសារអ៊ំស្រីមានអ្នកចេះឡើងត្នោតធ្វើស្ករទេ?

ខ៖​ អត់ទេ អត់ទេ ប្រវត្តនេះអត់មានទេ។ ទិញគេហូប។

ក៖ បាទ។ ធ្លាប់ធ្វើកន្ត្រកលក់ទេ?

ខ៖​ អត់ទេ​ អត់ចេះទេ។

ក៖ ចុះធ្លាប់ចិញ្ចិមសត្វពីមុនមកទេ?

ខ៖ ទេបើមាន់មួយពីរអី ចេះតែចិញ្ចឹមហើយ។ ភាគច្រើនអត់ទេ អត់ដែរចិញ្ចឹមទេសត្វនោះ។

ក៖ បាទ បាទ។ អញ្ចឹងទក់ទងនឹងក្តីស្រមៃរបស់អ៊ំស្រីកាលនៅពីក្មេង គឹតថាធំឡើងចង់ធ្វើអីទេ?

ខ៖ កូនអ្នកស្រែមានតែលក់ដូរអញ្ចីឯងកូន។ អោយទៅស៊ីឈ្មួលគេអត់ទៅទេ។ រកនរណាទេ ប៉ុន្មានថ្ងៃនេះអត់ឃើញទេ។

ក៖ ខ្ញុំអររគុណដល់អ៊ំស្រីដែលផ្តល់ការសម្ភាស ដល់ខ្ញុំតាំងពីរដើមដល់ចប់។ មុននឹងបញ្ចប់ខ្ញុំចង់ជម្រាប់ដែលទាក់ទងនឹងគោលបំណងនៃការសម្ភាស អញ្ចឹងគោលបំណងនៃការសម្ភាសន៍នេះគឺដើម្បីថែរក្សានៅជីវប្រវត្តផ្ទាល់ខ្លួនរបស់អ៊ំស្រីផ្ទាល់ ដើម្បីទុកអោយកូនចៅជំនាន់ក្រោយបានរៀនសូត្រ ណាមួយយើងអាចអភិរក្សជីវប្រវត្តិរបស់ចាស់ដើម្បីរក្សាទុកដល់កូនចោជំនាន់ក្រោយគាត់បាត់បង់ទៅណាស់ បាទៗ ខ្ញុំអរគុណច្រើនហើយ។

ខ៖ ហើយខ្ញុំនៅអត់សុខ អត់ចេះនៅទេ នៅជាប់ៗទៅ​ឈឺប៉ុណ្ណឹងនៅតែចង់រកទៅ ទៅមិនរួច។

ក៖ អញ្ចឹងមុននឹងបញ្ចប់អ៊ំស្រីមានអីជូនពរដល់កូនចៅជំនាន់ក្រោយ ឬក៏ក្មេងៗជំនាន់ក្រោយ ដើមប្បីអោយកាន់តែល្អប្រសើរទេ អាចជូនពរទេ។

ខ៖ ចេះតែជូនពរអោយកូនចៅសម័យ អាសីស្មង​ស្នងឬស្សីគេនេះ។

ក​៖ ទំពាំងស្នងឬស្សីអ៊ំស្រី។

ខ៖ អោយចេះដឹងកំអោយភ្លេចប្រវត្តិខ្មែរនោះណាស់។

ក៖ ធ្លាប់លំបាកមេច។

ខ​៖ នោះហើយធ្លាប់លំបាកនោះអោយចេះគ្រប់គ្រង។ ខ្មែរកំអោយជឿគេរឿងជក់ស៊ីផឹក ជំនាន់ពីើមមិនអញ្ចឹងទេ គឺខ្លាចម៉ែខ្លាចឪណាកូន។

ក៖ បាទ។

ខ៖ អោយយកតម្រាប់តាប់ចាស់ៗពីដើមខ្លះទៅ។ កំអោយយកប្រព្រឹត្តិថាវាពិបាកណាស់ វាមិនងាយទេ។ សមប្បីតែក្មួយក៏ខ្ញុំគាំទ្ររហូតមកដល់ឥឡូវ។

ក៖ បាទ។

ខ៖ សូមអោយបម្រើម្តាយទៅកូនអើយ។

ក៖ បាទ។

ខ៖ អោយអាយុវែងទៅ​ អោយកូនខ្មែរ ដឹងខ្មែរអោយច្បាស់លាស់ទៅ។

ក៖ បាទ។ អញ្ចឹងខ្ញុំអរគុណណាស់។

ខ៖ ចាស់។

ក៖​ ហើយជូនពរដល់អ៊ំស្រី មានសុខភាពល្អ ហើយជួយក្មេងៗអោយកាន់តែល្អប្រសើរថែមទៀត អរគុណជម្រាបលាណា។ ចប់។

ក៖​